[{"text_idx": "#000002", "text": "Mae Rhun ap Iorwerth AS wedi condemnio camdriniaeth staff lletygarwch, yn dilyn cyfres o bryderon sydd wedi cael eu postio ar-lein gan fusnesau lletygarwch lleol yn ystod yr wythnosau diwethaf. Trodd Dylan\u2019s, cadwyn bwytai yng Ngogledd Cymru, at y cyfryngau cymdeithasol yr wythnos hon i fynegi\u2019r trallod a achosir i\u2019w staff yn dilyn cam-drin \u201cgeiriol a chorfforol\u201d yn eu tri bwyty yng Ngogledd Cymru."}, {"text_idx": "#000003", "text": "Yn y gorffennol, mae Rhun ap Iorwerth wedi galw am well ymdirinaeth i gam-drin ar staff archfarchnadoedd a manwerthu sydd hefyd wedi crybwyll cwynion tebyg yn ystod y pandemig."}, {"text_idx": "#000005", "text": "\u201cMae\u2019r cam-drin y mae staff yn Dylan\u2019s a llawer o weithwyr lletygarwch arall wedi gorfod ei wynebu yn ystod y pandemig yn gwbl gywilyddus. Maent yn gweithredu o dan ganllawiau llym i gadw eu cwsmeriaid a nhw\u2019u hunain yn ddiogel, ac nid ydynt yn haeddu dim ond canmoliaeth am hynny \u2013 hyd yn oed os yw\u2019n golygu eich bod yn gorfod aros ychydig yn hirach am eich bwyd a\u2019ch diod."}, {"text_idx": "#000006", "text": "\u201cRydw i wedi gweithio mewn bar fy hun, rydych chi\u2019n gweithio\u2019n galed i geisio rhoi\u2019r gwasanaeth gorau y gallwch chi o dan amgylchiadau arferol, felly nid yw\u2019n llawer gofyn i gwsmeriaid fod yn amyneddgar ac yn gwrtais wrth iddynt barhau i weithredu mewn amgylchiadau sy\u2019n bell o fod yn arferol. Mae\u2019n gwbl annerbyniol bod canran bach o bobl yn teimlo\u2019r angen i gam-drin staff, ar lafar ac yn gorfforol ar amser prysur i\u2019r busnesau hyn, sy\u2019n ceisio ail gydio mewn pethau yn dilyn misoedd o gyfnod clo. Mae\u2019r un peth yn berthnasol i staff sy\u2019n gweithio ym maes manwerthu a\u2019r gweithwyr allweddol hynny sydd wedi darparu gwasanaethau hanfodol dros y flwyddyn ddiwethaf. Rhaid condemnio ymddygiad ymosodol fel hyn pan mae\u2019n codi. \u201d"}, {"text_idx": "#000007", "text": "\u201cMae\u2019r pandemig wedi bod yn anodd i bawb, ond nid cam-drin staff yw\u2019r ateb byth \u2013 rydyn ni\u2019n dibynnu arnyn nhw, ac maen nhw\u2019n haeddu ein parch.\u201d"}, {"text_idx": "#000013", "text": "Wrth ymateb i\u2019r cyhoeddiad bod \u2018Lloyds Bank\u2019..."}]